SAUK ŉ gevallestudie van Zuma se staatsvergryp, sê DA | Maroela Media
Dit wat met die SAUK gebeur is ŉ gevallestudie van pres. Jacob Zuma se staatsvergryp-projek, ŉ tasbare voorbeeld van dit wat gebeur wanneer staatsinstansies deur politieke aanstellings vir politieke doelwitte oorgeneem word, ten koste van die publiek, het DA-leier Mmusi Maimane gesê.
“In Hlaudi Motsoeneng het ons ŉ individu wat deur die openbare beskermer, die hooggeregshof en die appèlhof as oneerlik en onbevoeg vir sy taak bevind is en boonop onwettig aangestel is in die amp van bedryfshoof van die SAUK,” het Maimane Saterdag aan verslaggewers in Kaapstad gesê ná die DA se federale uitvoerende vergadering.
“Nieteenstaande bestuur Hlaudi Motsoeneng die SAUK soos sy eie. En die minister van kommunikasie het vir hom haar goedkeuring gegee. Dit is boonop onder sy bestuur dat die SAUK ŉ nettoverlies van R805 miljoen gely het die afgelope twee jaar. Die DA sal nie rus nie totdat Motsoeneng van sy amp gestroop is en die openbare uitsaaier opgebou kan word wat die grondwetlike mandaat eer waarop dit gebou is om in openbare belang op te tree.”
Maimane het gesê sy party sal nie ophou totdat Motsoeneng verwyder is nie. “In die lig van die kabinet se aankondiging vandeesweek dat Motsoeneng die hof se uitspraak teen hom moet respekteer en uit sy nuwe amp moet bedank, kan die SAUK-raad nie hierdie besluit langer uitstel nie.”
Die DA is in gesprek met sy regspan om te bepaal of Motsoeneng se nuwe aanstelling as groepshoof van korporatiewe sake “onreëlmatig, onwettig en irrasioneel” was.
Hoekom moet julle dit nog vasstel? Die OB het julle die antwoord al gegee vroeër die week. Hello……..
En hy moet al die geld wat hy gesteel het, sy salarisse en bonusse trerug betaal.
Dit skyn nagal lekker te wees om bo die wet verhewe te wees. Wat ŉ sirkus…….
Betaal terug AL die geld
Ek swaai ook baniere met die betogers hierbo wat (probeer) sê dat die oordrewe salarisse en bonusse wat hy ontvang het, onwettig is gesien in ondermeer die lig dat hy gelieg het oor sy kwalifikasies om aangestel te word, dat hy aangestel was ten spyte van regsadvies dat hy nie daar hoort en dat hy massiewe bonusse betaal is terwyl die SAUK geweldige verliese gely het.
Reg so, kry hom uit!!!!!! Hy hoort nie daar nie. Hy hou net aan om sy sakke te vul ten koste van die sukkelende en bankrot SAUK.